CELEX: 62010CN0083
Language: fi
Date: 2010-02-11 00:00:00
Title: Asia C-83/10: Ennakkoratkaisupyyntö, jonka Juzgado de lo Mercantil de Pontevedra (Espanja) on esittänyt 11.2.2010 — Aurora Sousa Rodríquez ym. v. Air France SA

1.5.2010   
            
            
               FI
            
            
               Euroopan unionin virallinen lehti
            
            
               C 113/24
            
         Ennakkoratkaisupyyntö, jonka Juzgado de lo Mercantil de Pontevedra (Espanja) on esittänyt 11.2.2010 — Aurora Sousa Rodríquez ym. v. Air France SA
   (Asia C-83/10)
   2010/C 113/37
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Mercantil de Pontevedra
   
      Pääasian asianosaiset
   
   
      Kantajat: Aurora Sousa Rodríguez, Yago López Sousa, Rodrigo Puga Lueiro, Luis Rodríguez González, María del Mar Pato Barreiro, Manuel López Alonso ja Yaiza Pato Rodríguez
   
      Vastaaja: Air France S.A.
   
      Ennakkoratkaisukysymykset
   
   
               1)
            
            
               Onko asetuksen 261/2004/EY (1) 2 artiklan i alakohdassa määriteltyä ”peruuttamisen” käsitettä tulkittava siten, että sillä tarkoitetaan ainoastaan suunnitelman mukaisen lennon lähtemättä jäämistä, vai siten, että sillä tarkoitetaan myös mitä tahansa seikkaa, jonka vuoksi mainittu lento, jolle paikka oli varattu ja joka oli alkanut, ei pääty määränpäähänsä, mukaan lukien teknisistä syistä aiheutuva välttämätön lentokoneen palaaminen lähtölentokentälle.
            
         
               2)
            
            
               Onko mainitun asetuksen 12 artiklan käsitettä ”lisäkorvaus” tulkittava siten, että kansallinen tuomioistuin voi peruuttamistilanteessa määrätä korvauksen vahingoista, mukaan lukien lentokuljetussopimuksen noudattamatta jättämisestä aiheutuneista aineettomista vahingoista, sopimusvelvoitteiden noudattamatta jättämistä koskevan kansallisen lainsäädännön ja oikeuskäytännön mukaisesti, vai koskeeko mainittu korvaus sitä vastoin vain matkustajille aiheutuneita kustannuksia, joista on esitetty asianmukainen näyttö ja joita lentoliikenteen harjoittaja ei ole korvannut riittävässä määrin asetuksen (EY) N:o 261/2004 8 ja 9 artiklassa säädetyn perusteella, vaikka näihin säännöksiin ei olisi vedottu, vai viimeiseksi, ovatko nämä kaksi lisäkorvauksen käsitettä yhteensopivia keskenään?
            
         
      (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus; EUVL L 46, s. 1